JayJayThrowThrow/commonwealth-wiki-mix huggingface dataset:
जैसलमेर

इवलेसे|जैसलमेर किल्ला
जैसलमेर भारताच्या राजस्थान राज्यातील एक शहर आहे.हे शहर जैसलमेर जिल्ह्याचे प्रशासकीय केंद्र आहे. हे पश्चिम राजस्थानात असून प्रमुख पर्यटन स्थळ आहे. या शहराला मानाने गोल्डन सिटी (सोनेरी शहर) असे संबोधतात. या शहरातील मध्ययुगीन प्राचीन किल्ला आजही शाबूत आहे व पर्यटकांचे प्रमुख आकर्षण आहे. या शहराची स्थापना ११ व्या शतकात राजपूत महारावळ यांनी केली. इस्लामी राजवटीतही या घराण्याचे शहरावरील नियंत्रण कायम राहिले.
भौगोलिक

जैसलमेर हे शहर थार वाळवंटाच्या अगदी मध्य भागी स्थित नसले तरी बऱ्यापैकी वाळवंटी भागात स्थित आहे. शहराच्या आजूबाजूला सर्वत्र वाळूच्या टेकड्या, छोट्या टेकड्या, डोंगर, संमिश्र काटेरी वने आहेत. यांपैकी एका टेकडीवर जेसलमेरचा किल्ला वसला आहे. वाळूच्या टेकड्या सततच्या विषम वातावरणाने आपले भौगोलिक स्थान बदलत असतात. इंदिरा कालव्याच्या पाण्याने सद्यस्थिती पूर्ण पणे बदललेली आहे व शहर परिसरात अनेक ठिकाणी वनराया तयार झालेल्या आहेत.
प्रेक्षणीय स्थळे

१) जैसलमेरचा किल्ला - राणा जैसल याने बांधलेला हा पिवळ्या दगडातील किल्ला गेली हजार वर्षे जैसलमेर मध्ये उभा आहे. या किल्ल्यात प्रवेश मोफत आहे. किल्ल्यात अतिशय सुरेख बांधकाम असणारा राजवाडा आहे. तसेच एक अतिशय कोरीव काम कसणारे जैन मंदिर आहे. खरेदी करण्यासाठी अनेक पर्याय उपलब्ध आहेत.

२) पटवा हवेल्या - पटवा बंधूनी १८७० च्या सुमारास बांधलेल्या या पाच हवेल्या आपल्या कोरीव कामासाठी विख्यात आहेत. पटवा बंधू हे व्यापारी होते आणि त्यांच्या संपत्तीची कल्पना हा हवेल्यांच्या बांधकामावरून येते. "नाथमलजी कि हवेली" या नावाने प्रसिद्ध असणारी एक हवेली पर्यटकांसाठी उपलब्ध आहे. हवेली बघण्यासाठी १०० रुपये तिकीट आहे.

३) सलीम सिंघ कि हवेली - सलीम सिंघ हा जैसलमेरच्या राजाचा दिवान होता याची हवेली तिच्या वैशिष्ट्यपूर्ण शिखरासाठी प्रसिद्ध आहे.

४) गडीसर तलाव -राजा रावल जैसल याने बांधलेला हा तलाव जैसलमेरचा पाण्याचा एकमात्र स्रोत होता. तलावाकाठी असणारे मंदिर आणि कमान प्रेक्षणीय आहे. असे म्हणतात कि एका नर्तकीने ही कमान बांधून घेतली. राजाने ही कमान तोडू नये म्हणून तिने या कमानीच्या वरच्या मजल्यात एक श्रीकृष्णाचे मंदिर बनवले. राजाला, नर्तकीने बनवलेल्या कमानीतून जाणे अपमानास्पद वाटल्याने त्याने बाजूने एक वेगळाच जिना बनवून घेतला.

५) बडा बाग - या ठिकाणी राज घराण्यातील अनेकांच्या कोरीव समाध्या आहेत.

६) सेना संग्रहालय - भारतीय सेनेच्या तीनही दलांची माहिती देणारे संग्रहालय जैसलमेरच्या बाहेर आहे.

७) वाळवंट सफारी हा देखील जैसलमेर मध्ये येणाऱ्या पर्यटकांसाठी आकर्षणाचे केन्द्र स्थान आहे.
चित्रदालन


File:Kings Palace in Jaisalmer Fort.jpg|King's palace in jaisalmer fort , जैसलमेर किल्ल्यातील राजवाडा
File:City view of Jaisalmer.jpg|जैसलमेर शहराचे किल्ल्यावरून पाहिलेले दृश्य
File:Patwa haweli Interior.jpg|सोन्याचा पत्र वापरून केलेले पटवा हवेलीतील छत
File:Facade of patwa haweli.jpg|पटवा हवेलीचे बाह्यरूप
File:Salimsingh ki haweli built in 1815.jpg|इ.स.१८१५ मधील सलीमसिंघची हवेली
File:Monument in gadisar lake.jpg|गडीसर तलावातील छत्री
File:Temple at gadisar lake arch.jpg|गडीसार तलावाच्या कमानीवरील मंदिर

संदर्भ

* बी.बी.सी जैसलमेर स्लाईडशो
*जैसलमेर पर्यटन संपूर्ण माहिती -प्रवास मित्र

वर्ग:राजस्थानमधील शहरे
वर्ग:जैसलमेर जिल्हा
तुर्कमेनिस्तान

तुर्कमेनिस्तान (रशियन Туркмения, तुर्कमेन Türkmenistan ) मध्य आशियातील एक देश आहे. ११९१ सालापर्यंत तुर्कमेनिस्तान हे सोव्हियत संघाचा एक घटक होता.. अश्गाबाद ही तुर्कमेनिस्तानची राजधानी व सर्वात मोठे शहर आहे.
इतिहास

११ व्या शतकात तुर्कमेन लोकांचे या भागात आगमन झाले. इ.स. १८८० मध्ये तुर्कमेनिस्तानवर रशियाने कब्जा केला व तुर्कमेनिस्तान रशियन तुर्कीस्तानचा एक भाग झाला. इ.स. १९२५ मध्ये हे तुर्कमेन सोव्हिएत संघाचे गणराज्य झाले. इ.स. १९९१ साली सोव्हिएत संघ राज्यापासून संपूर्ण स्वतंत्र होऊन तुर्कमेनिस्तान म्हणून अस्तित्वात आले. स्वातंत्र्य मिळाल्यापासून सपार्मुरात नियाझोव डिसेंबर २१ २००६ पर्यंत तुर्कमेनिस्तानचा तहहयात राष्ट्रप्रमुख होता. त्याच्या मृत्यूनंतर गर्बांगुलाय बेर्दिमुहम्मेदोव हा कार्यकारी राष्ट्रप्रमुख झाला. नंतर फेब्रुवारी ५, २००७ला झालेल्या राष्ट्रपतीपदाच्या निवडणुकीत तोच विजयी होऊन तुर्कमेनिस्तानच्या राष्ट्रपतीपदाची त्याने फेब्रुवारी १४ २००७ रोजी शपथ घेतली.
नावाची व्युत्पत्ती

प्रागैतिहासिक कालखंड
भूगोल

मध्य आशियात वसलेला तुर्कमेनिस्तान ३५° उ. ते ४३° उ. अक्षांशांदरम्यान आणि ५२° पू. ते ६७° पू. रेखांशांदरम्यान पसरला आहे. ४,८८,१०० वर्ग कि.मी. क्षेत्रफळ असलेला ह देश जगातील बावन्नाव्या क्रमांकाचा देश आहे. स्पेनच्या आकारमानापेक्षा याचे आकारमान थोडेसे कमी पण कॅलिफोर्नियापेक्षा काहीसे जास्त आहे. तुर्कमेनिस्तानला १७६८ किलोमीटरचा कॅस्पियन समुद्राचा किनारा लाभलेला आहे.
चतुःसीमा

तुर्कमेनिस्तानच्या दक्षिणेस इराण, आग्नेयेस अफगाणिस्तान, इशान्येस उझबेकिस्तान तर वायव्येस कझाकस्तान हे देश आहेत. तुर्कमेनिस्तानच्या पश्चिमेस कास्पियन समुद्र आहे.
राजकीय विभाग

तुर्कमेनिस्तानात एकूण पाच राजकीय विभाग येतात.
thumb|400px|right|तुर्कमेनिस्तानचे राजकीय विभाग
::
मोठी शहरे

* अश्काबाद
* तुर्कमेनाबाद
* दशौझ
* मेरी
* नेबिलाग
भाषा

इ.स. १९९२ च्या तुर्कमेनिस्तानच्या घटनेप्रमाणे तुर्कमेन ही येथील अधिकृत कार्यालयीन भाषा आहे. येथील तुर्कमेन भाषा बोलणारांचे प्रमाण ७२% आहे तर रशियन भाषा १२%, उझबेक भाषा ९% आणि उर्वरीत ७% लोक इतर भाषा बोलतात.
समाजव्यवस्था

वस्तीविभागणी

धर्म

तुर्कमेनिस्तानात बहुतांश म्हणजे ८९% लोक मुस्लिमधर्मीय आहेत. ९% लोक आर्थोडॉक्स वंशाचे तर इतर धर्मीय लोक २% आहेत.
शिक्षण

संस्कृती

राजकारण

ऑगस्ट २००० मध्ये तुर्कमेनिस्तानच्या मजलिसने (संसद) महिने व दिवस यांची नावे बदलण्याच्या बाजूने कौल दिला त्या वेळेपासून जानेवारी महिना तुर्कमेनिस्तानमध्ये तुर्कमेनबाशी या नावाने (त्यावेळचे राष्ट्राध्यक्ष नियाझोव यांचे नाव तुर्कमन बाशी असे होते.) ओळखला जातो. इ.स. २००२ मध्ये राष्ट्रप्रमुख नियाझोवने उच्चपदस्थ अधिकाऱ्यांच्या संख्येत वाढ केली व कमीत कमी मंत्र्यांच्या हाती जास्तीत जास्त खात्यांची जबाबदारी या धोरणाचा अवलंब केला. नियाझोवने तुर्कमेनिस्तान आणि अफगाणिस्तानातून पाकिस्तानात जाणाऱ्या पाईपलाइनच्या प्रकल्पासाठी सक्रिय प्रयत्‍न केला.
अर्थतंत्र
इतर

दिनांक ऑक्टोबर ५ १९४८ रोजी तुर्कमेनिस्तानातील अश्गाबाद याठिकाणी झालेल्या ७.३ रिश्टर स्केलच्या भूकंपात या शहरातील एकूण लोकसंख्येच्या २/३ म्हणजेच १,१०,००० लोक मृत्यूमुखी पडले होते. मेरी शहराजवळ असणारी मेर्व ही मरूद्यान नगरी म्हणून तुर्कमेनिस्तानात प्रसिद्ध आहे. बाराव्या शतकात मेर्व हे जगातील सर्वाधिक मोठ्या शहरांपैकी एक हाते. मेर्वला युनेस्कोने जागतिक वारसास्थान म्हणून घोषित केलेले आहे.
संदर्भ आणि नोंदी


वर्ग:मध्य आशियाई देश
सत्य येशू प्रार्थनास्थळ

सत्य येशू प्रार्थनास्थळ (True Jesus Church) हे एक स्वतंत्र असे प्रार्थनास्थळ (चर्च) असून त्याची स्थापना १९१७ साली चीनमधील बीजिंग ह्या शहरात झाली. युंग-जी लिंग हे सध्याचे स. ये. प्रा.चे निवडून आलेले सचिव आहेत. सध्या ह्या मान्यतेचे सहा खंडात मिळून एकूण १६ लाख अनुनायी आहेत. हे प्रार्थनास्थळ ही एकोणीसाव्या शतकाच्या सुरुवातीच्या ख्रिस्ती संप्रदायाच्या व चीनी संस्कृतीच्या मिलनाची परिणीती आहे. ह्या प्रार्थनास्थळाची वननेस पेंटेकोस्टलच्या (Oneness Pentecostal) सिद्धांतावर श्रद्धा आहे.
दहा मुख्य तत्त्वे व मान्यता

दिव्यात्मा

"त्याने स्वतः सांगितलेल्या धार्मिक गोष्टी जर आपण आचरणात आणल्या तर आपल्या वंशजांना या पृथ्वीवर "स्वर्गाचे राज्य" मिळायला काहीच हरकत नाही."
बाप्तिस्मा

"पाण्याने बाप्तिस्मा हा विधी पापांपासून मुक्ती आणि पुनर्जीवनासाठी केला जातो. बाप्तिस्मा सहसा वाहते पाणी जसे नदी, समुद्र किंवा धबधबा अश्या ठिकाणी करण्यात येतो. बाप्टीस्ट ज्याच्यावर आधीच पाण्याने बाप्तिस्मा झालेला आहे आणि होली स्पिरीट, भगवान येशूच्या नावाने ही विधी पार पाडतात. ज्या व्यक्तीवर हा विधी पार पाडतात, तो व्यक्ती पाण्यात पूर्णपणे बुडालेला असतो, त्याचे मस्तक झुकलेले आणि चेहरा खाली असतो."
पादप्रक्षालन

"पाय धुण्याच्या विधी मुळे मनुष्याला भगवान येशूचा भाग बनण्यास मदत होते. ह्या विधी मुळे मनुष्यास प्रेम, दैवी शक्ती, माणुसकी, माफ करणे आणि कर्म ह्या महत्त्वाच्या गोष्टी लक्षात ठेवण्यास मदत होते. प्रत्येक मनुष्य ज्याच्या वर पाण्याने बाप्तिस्मा हा विधी केला जातो, त्याचे पाय भगवान येशूच्या नावाने धुणे जरूरी असते."
पवित्र सहभोजनविधी

"पवित्र समागम भगवान येशूच्या मृत्यूच्या आठवणीमध्ये पाळला जातो. हा दिवस आपल्याला ईश्वराचा अंश बनण्यासाठी मदत करतो, त्यामुळे आपले आयुष्य कायमस्वरूपी राहिल व शेवटच्या दिवशी मोक्ष मिळेल. हे संस्कार जितक्या जास्त वेळा होतील तितके चांगले व या संस्कारांसाठी फक्त एक कोंडा रहित पोळी व द्राक्षांचा रस यांचा उपयोग केला गेला पाहिजे."
पवित्र सब्बाथ दिवस

"आठवड्याचा सातवा दिवस (शनिवार - सब्बाथचा दिवस) हा पवित्र दिवस (Holy Day) असून पापप्रक्षालनाचा (sanctification) दिवस आहे. ईश्वराने केलेले सृष्टीचे निर्माण व तिचे रक्षण यांचे या दिवशी स्मरण करून उरलेल्या आयुष्यात शांतता व सुबत्ता लाभावी म्हणून प्रार्थना करावी."
येशु ख्रिस्त

येशू ख्रिस्त, ज्याने मानवरूप धारण केले, पाप्यांच्या मुक्तीसाठी ज्याने क्रुसावर मृत्यू पत्करला, तिसऱ्या दिवशी पुन्हा जिवंत झाला आणि स्वर्गावर विराजमान झाला. केवळ तोच मानवजातीचा तारणहार आहे, तोच स्वर्ग व पृथ्वीचा निर्माता आहे आणि एकमेव खरा देव आहे.
पवित्र बायबल

जुन्या व नव्या कराराचा समावेश असलेला बायबल हा ग्रंथ देवाने प्रेरित केलेला आहे, हा ग्रंथ म्हणजे एकमेव ग्रांथिक सत्य असून ख्रिश्चनांच्या जगण्यासाठी प्रमाण आहे.
मोक्ष

"ईश्वराच्या कृपादृष्टीवर (grace of god) जर श्रद्धा (faith) ठेवली तर मोक्ष (salvation) नक्कीच प्राप्त होतो. फक्त धार्मिकता, देवावर विश्वास व मनुष्यांवरचे प्रेम याची गरज आहे."
चर्च

"हे चर्च, जे भगवान येशू ख्रिस्ताने बांधले आहे, जे 'नंतरच्या पावसात' धार्मिक भावनेतून तयार झाले आहे, हे अपोस्टोलिक काळातील पुनर्निर्माण केलेले खरे चर्च आहे".
अंतिम न्याय

"येशु ख्रिस्ताचा दुसरा अवतार हा शेवटच्या दिवशी होईल, जेव्हा तो जगाचे परिक्षण करण्यास स्वर्गातून पृथ्वीवर येईल. जे खरोखर सद्वर्तनी आहेत त्यांना अमरत्व प्राप्त होईल व जे पापी आहेत त्यांचा कायमचा विनाश होईल."

वर्ग:संप्रदाय
वर्ग:ख्रिश्चन धर्म
आई

आई म्हणजे ममता तसेच आई म्हणजे आत्मा आणि आई म्हणजे ईश्वर या दोघांचा संगम म्हणजे आई होय. मायेची पाखरण करणारी एक स्त्री होय. एखादी स्त्री जेव्हा अपत्यास जन्म देते त्यावेळेस तिला मातृत्व प्राप्त होते. आणि समाजाच्या दृष्टीने ती त्या अपत्याची आई बनते. आईचे खरे प्रेम आणि पालनपोषण या सोबत कशाचीही तुलना केली जाऊ शकत नाही. आमच्या आयुष्यातील ती एकमेव महिला आहे जी कोणत्याही हेतूशिवाय आपल्या मुलांवर भरपूर प्रेम करते. मूल म्हणजे आईसाठी सर्वस्व असते .
इवलेसे|स्टाग्लियानोच्या स्मारक स्मशानभूमीत मुलांसह आईची प्रतिमा

ती एक चांगली श्रोता आहे आणि आम्ही सांगत असलेल्या आमच्या चांगल्या आणि वाईट गोष्टी ऐकत असते . ती आम्हाला कधीही रोखत नाही आणि कोणत्याही प्रकारे आम्हाला बांधत नाही. ती आम्हाला चांगल्या आणि वाईट मधील फरक शिकवते. आई आम्हाला प्रत्येक आनंदात आणि दुःखात मदत करते, जेव्हा आपण आजारी असतो, तेव्हा ती आपल्यासाठी रात्रभर जागी राहते आणि आपल्या चांगल्‍या आरोग्‍यासाठी देवाची प्रार्थना करते.

शब्द मानवी भावनांशी निगडित असून त्यास माणसाच्या जीवनात अनन्यसाधारण महत्व प्राप्त झालेले आहे. स्त्रीने जन्म दिला नसतानाही ती सवतीच्या मुलाची किंवा दत्तक मुलाची आई बनते.

आई ही शांतादुर्गाचे रूप आहे, मराठी भाषेतला "आई" हा आई मायेचा सागर आहे. या विषयावर अनेकांनी काव्य आणि निबंध लिहिले आहेत. रामायणातील महानायक श्रीरामचंद्रानीही, स्वर्णमयी लंकेपेक्षाच काय, पण स्वर्गापेक्षाही आपली जन्मभूमी अयोध्या श्रेष्ठ आहे असे म्हणले आहे. हे सांगताना त्यांनी जन्मभूमीची आईशी बरोबरी केली आहे. ते म्हणतात, "जननी जन्मभूमिश्च स्वर्गादपि गरीयसी". मराठीतील प्रसिद्ध कवी यशवंत यानी आपल्या कवितेत "स्वामी तिन्ही जगाचा, आईविना भिकारी" ही ओळ लिहून आई या शब्दाची महानताच थोडक्यात सांगतात.
आईसाठी समानार्थी शब्द

माता, माय, ममता, जन्मदा, जन्मदात्री, माउली, जननी, मातृ.आई माझा गुरू , आई कल्पतरू ,सौख्याचा सागरू ,माई,आई माझी .मा,मायाडी, माउली,आय ही देवदेणगी आहे.
संदर्भ
बाह्य दुवे

वर्ग:नाती
इ.स. १०३६

महत्त्वाच्या घटना आणि घडामोडी

* जून १३ - खलीफा अल-झहीर लि-इझाझ दिल अल्लाह १६ वर्षे राज्य केल्यावर मृत्यू पावला. त्याच्या जागी त्याच्या ६ वर्षांच्या अल-मुस्तांसिर बिल्लाह सत्तेवर आला. वजीर अली इब्न अहमद अल-जरजराई याने त्याच्या वतीने काही वर्षे राज्य केले.
जन्म

मृत्यू

* मे १५ - गो-इचिजो, जपानी सम्राट.
शोध

निर्मिती

समाप्ती

वर्ग:इ.स. १०३६
वर्ग:इ.स.च्या १०३० च्या दशकातील वर्षे
वर्ग:इ.स.च्या ११ व्या शतकातील वर्षे
वर्ग:इ.स.च्या २ ऱ्या सहस्रकातील वर्षे
चर्चगेट

चर्चगेट हे मुंबईच्या पश्चिम उपनगरी रेल्वेवरील प्रथम स्थानक आहे. मुंबईच्या तटबंदीच्या शहरातील तीन वेशींपैकी एक या ठिकाणी होते. हा दरवाजा थेट सेंट थॉमस कॅथेड्रल चर्चकडे वळला, म्हणून त्यास "चर्च गेट"असे नाव देण्यात आले. स्टेशनचे बांधकाम १७७० पर्यंत पूर्ण झाले आणि त्यास चर्चगेट स्टेशन असे नाव देण्यात आले.

हे शहराचे दक्षिणेकडील स्टेशन आहे, जरी १९३१ पर्यंत कुलाबा हे सर्वात दक्षिणेकडील स्टेशन होते, तथापि चर्चगेटच्या पलीकडील रेल्वे लाईन काढली गेली आणि चर्चगेट हे सर्वात दक्षिणेकडील स्टेशन बनले.

१९५५ मध्ये अंकलेश्वर ते उत्तरान (२ मैलांच्या अंतरावर) दरम्यान रेल्वे मार्ग (बीजी) बांधून मुंबई, बडोदा आणि मध्य भारत रेल्वेचे (सध्याचा पश्चिम रेल्वे) उदघाटन करण्यात आला. १९५९ मध्ये ही ओळ पश्चिम किनारपट्टीवर मुंबईपर्यंत वाढविण्यात आली. मरीन लाइन्स जवळ ग्रँट रोड स्थानकाच्या पुढे, पूर्वेकडील किनाऱ्यावरील एक ट्रॅक तयार झाला. १२ एप्रिल १९६७ रोजी विरार ते बॉम्बे बॅक बे पर्यंत प्रत्येक मार्गाने प्रथम उपनगरी रेल्वे सुरू केली. त्यानंतर विरार, बेसिन, पांजे, बोरेवला, पहाडी, अंदारू, सांताक्रुझ, माहिम, दादर, ग्रँट रोड आणि बॉम्बे बॅकबे अशी नावे देण्यात आली.

सन १८७० मध्ये चर्चगेट प्रथमच स्टेशन म्हणून उल्लेख केला गेला. ही ओळ पुढे कुलाबाकडे १८७२मध्ये वाढली आणि तेथे वस्तूंचे शेड तयार केले गेले. सन १८८६मध्ये, कुलाबा येथे एक नवीन नवीन स्टेशन स्थापित केले गेले जे प्रवासी आणि उपनगरी दोन्ही मार्गासाठी टर्मिनस म्हणून काम करत होते. चर्चगेट ते कुलाबा दरम्यान रेल्वे रुळाचा भाग ताब्यात देण्याचे आदेश मुंबई सरकारने रेल्वेला दिले. म्हणूनच, बॉम्बे सेंट्रल (मुंबई सेंट्रल), बेलासिस ब्रिजजवळ एक नवीन स्टेशन तयार करण्यात आले होते, जे १८ डिसेंबर १९३० रोजी उघडण्यात आले. ३१ डिसेंबरच्या मध्यरात्रीपासून, कुलाबा, टर्मिनस होण्यापासून थांबले.
कर्मवीर भाऊराव पाटील मार्ग

बृहन्मुंबई महानगरपालिकेने कर्मवीर भाऊराव पाटील यांच्या सामाजिक कार्याची दखल घेऊन मुंबई येथील चर्चगेट परिसरातील मुंबई उच्च न्यायालय व राजाबाई क्लॉक टॉवर येथे त्यांची स्मृती लोकांमध्ये जिवंत ठेवण्यासाठी आणि लोकांना स्फूर्ती मिळावी म्हणून एका रस्त्याचे कर्मवीर भाऊराव पाटीलमार्ग असे नामकरण केलेले आहे.


वर्ग:मुंबईची उपनगरे
मरीन लाइन्स

मरीन लाइन्स मुंबईतील उपनगरी रेल्वेच्या पश्चिम मार्गावरील स्थानक आहे.
जवळचे भाग

मरीन ड्राइव्ह, प्रिन्सेस स्ट्रीट, काळबादेवीला जाण्याकरता येथे उतरावे.
शाळा, कॉलेज, इ.

* सेंट झेवियर्स कॉलेज
* हिंदी विद्या भवन
* अवर लेडी ऑफ सेव्हेन डोलोर्स चर्च

मरीन लाइन्सच्या स्थानकाला लागूनच पश्चिमेला पारसी जिमखाना, मुस्लिम जिमखाना, हिंदू जिमखाना आहेत.

पश्चिमेकडून जाणाऱ्या समुद्र किनाऱ्याला समांतर असलेल्या रस्त्यावरून उत्तर दिशेला चर्नी रोड व पुढे वाळकेश्वरमार्गे राजभवन तसेच प्रियदर्शिनी बाग येथे जाता येते. त्याच मार्गाने दक्षिणेकडे गेल्यास नरीमन पॉइंट, कफ परेड, कुलाबा, चर्चगेट, हुतात्मा चौक, इलेक्ट्रीक हाऊस, खुसरो बाग,वोडहाऊस, गेट वे ऑफ इंडिया, ससून डॉक्स, काळा घोडा इत्यादी परिसरात जाऊ शकतो.

वर्ग:मुंबईची उपनगरे
चर्नी रोड

इवलेसे

चर्नी रोड तथा राजा राममोहन रॉय मार्ग हा मुंबईतील एक प्रमुख रस्ता आहे. हा रस्ता गिरगाव चर्चपाशी सुरू होतो आणि वल्लभभाई पटेल रोडला मिळाल्यावर संपतो. याच रस्त्यावर राजा राममोहन रॉय यांनी स्थापन केलेल्या प्रार्थना समाजाचे सभागृह आहे.

या रस्त्याजवळच चर्नी रोड नावाचे मुंबईतील उपनगरी रेल्वेच्या पश्चिम मार्गावरील स्थानकही आहे. (Charni Road - Old spellings: Churney Road and Charney Road) या स्थानकाला गिरगाव भागात पूर्वी असलेल्या कुरणांमुळे चरणी रोड अथवा चर्नी रोड असे नाव देण्यात आले. इ.स. १८४८ च्या सुमारास तेव्हाच्या ब्रिटिश शासकांनी मुंबईमधील कुरणांमध्ये गुरे चारण्यासाठी मोठे शुल्क आकारणे सुरू केले. हे देण्याची ऐपत नसल्याने गिरगावातील लोकांची गुरे उपाशी मरू लागली होती. त्यावेळी सर जमशेटजी जिजीभॉय यांनी स्वतःचे २०,००० रुपये खर्चून ठाकुरद्वारजवळील समुद्रकिनाऱ्यावरील जमीन विकत घेतली व तेथे गुरांना विनाशुल्क चरण्यास मुभा दिली. या चरणींच्या जवळ असल्यामुळे या इ.स. १८६७मध्ये बांधलेल्या स्थानकाचे नाव चरणी रोड असे ठेवण्यात आले. मुंबईचे जुने रहिवासी आणि जाणकार रा.ब. पु.बा.जोशी म्हणतात की ठाण्याजवळच्या चेंदणी भागातील लोक मोठ्या संख्येने येथे राहायला आले आणि त्यांनी आपल्या मूळ जागेचे नाव ह्या भागास दिले. चेंदणीचा हा संबंध नंतर विसरला जाऊन नाव ’चर्नी’ असे बदलले.
जवळचे भाग

पंचरत्न इमारत - येथे मौल्यवान खड्यांच्या व्यापाऱ्यांची कार्यालये आहेत.

गिरगाव - हा मुंबईतील मराठी वस्तीचा भाग चर्नी रोड स्थानकाला लागून आहे. स्थानकाच्या पूर्वेला गिरगाव तर पश्चिमेला चौपाटी आणि समुद्र आहे.चर्नी रोड रेल्वे स्थानक ते कुपरेज फुटबॉल मैदान हा रस्ता सन १८५० मध्ये झाला तेव्हा त्याचे नाव क्वीन्स रोड असे ठेवले.भारतरत्न महर्षी धोंडो कर्वे ह्यांनी स्थापन केलेले नाथीबाई दामोदर ठाकरसी हे पहिले महिला विद्यापीठ (स्थापना १९१६) क्वीन्स रोडवर असल्याने महर्षी धोंडो केशव कर्वे ह्यांच्या जन्मशताब्दीनिमित्त त्यांच्या स्मृती निमित्ताने सन १९५८ मध्ये क्वीन्स रोडचे नाव महर्षी कर्वे मार्ग असे केले.
शाळा, कॉलेज, इ.

* सैफी हॉस्पिटल

चर्नी रोडच्या पश्चिमेला अरबी समुद्र किनारा आहे जो गिरगाव चौपाटी म्हणून ओळखला जातो. पश्चिमेला डावीकडे महाराष्ट्र सरकारचे शासकीय मुद्रणसंस्था असलेल्या पुस्तके, पाक्षिके,साप्ताहिके ह्यांचे विक्री केंद्र आहे. पश्चिमेलाच उजवीकडे थोड्या अंतरावर चांगल्या दर्जाची पोहण्याची सोय असलेला मफतलाल जिमखाना आहे. लगेचच गिरगाव चौपाटीवर स्वातंत्र्यसैनिक प्रखर राष्ट्रवादी लोकमान्य बाळ गंगाधर टिळक ह्यांचा पूर्णाकृती पुतळा आहे.

चौपाटीहून पुढे गेल्यावर उजवीकडे विल्सन महाविद्यालय लागते. बाजूलाच जिमखाना व रस्त्याच्या पलीकडे समोरच महाविद्यालयाचे वसतिगृह आहे. महाविद्यालयाला लागूनच उजवीकडे जाणारा रस्ता ग्रँट रोड रेल्वे स्थानकाकडे जातो तर चौपाटीला समांतरपणे जाणारा रस्ता वाळकेश्वरकडे जातो. वाळकेश्वरकडे जाणाऱ्या रस्त्यावर लगेचच उजवीकडे जाणाऱ्या रस्त्याने पुरातन वाळुकेश्वर शिवमंदिराकडे जाता येते. वाळकेश्वर रस्त्याने पुढे तीनबत्तीनंतर खाली उजवीकडे गेल्यावर बाणगंगा तलाव व शिवमंदिर लागते तर सरळ डावीकडे राजभवन लागते. तीनबत्ती चौकाच्या डाव्या बाजूला अगदी समोर सुप्रसिद्ध पंजाबी चंदू हलवाई कराचीवाला हे मिठाईचे दुकान आहे. बाजूलाच शाखेच्या उजवीकडे सुप्रसिद्ध नटी शास्त्रीय नृत्य नर्तकी आशा पारेख ह्यांनी बांधलेल्या मंदिरात सुबक गणपतीची मूर्ती विराजमान आहे.

तीनबत्तीच्या वर उजवीकडे गेल्यास मलबार हिलचा भाग चालू होतो. कमला नेहरू बाग, म्हातारीचे बूट हाऊस ही पर्यटन ठिकाणे येथे आहेत. गिरगाव चौपाटीचे विहंगम दृश्य येथून अनुभवयास मिळते.
हे सुद्धा पहा

* चर्नी रोड रेल्वे स्थानक

वर्ग:मुंबईमधील रस्ते
ग्रँट रोड

ग्रँट रोड हे मुंबई शहराचे एक उपनगर व दक्षिण मुंबईमधील एक वर्दळीचा रस्ता आहे. ह्या भागाचे नाव मुंबईचा गव्हर्नर सर रॉबर्ट ग्रँटच्या गौरवार्थ ठेवले गेले. ग्रँट रोड रेल्वे स्थानक मुंबईतील उपनगरी रेल्वेच्या पश्चिम मार्गावरील स्थानक आहे. मौलाना शौकत अली रोड हे या रस्त्याचे नवे न वापरले जाणारे नाव आहे.

पाकिस्तानातील लाहोर शहरातही मौलाना शौकत ाली रोड आहे.
जवळचे भाग

* ऑगस्ट क्रांती मैदान (प्रचलित जुने नाव - गोवालिया टॅंक).
* जवळच्याच लॅमिंग्टन रोड वर इलेक्ट्रॉनिक्स व संगणकाच्या सुट्या भागांची घाऊक आणि किरकोळ दुकाने आहेत. लॅमिंग्टन रोडचे वापरात नसलेले नवे नाव डाॅ. ए.नायर रोड आहे.

वर्ग:मुंबईची उपनगरे
कातोवित्सा

कातोवित्सा (पोलिश: ; सिलेसियन: Katowicy; , चेक: Katovice; इंग्लिश लेखनभेदः केटोविच) ही पोलंड देशामधील श्लोंस्का प्रांताची राजधानी व पोलंडमधील एक प्रमुख शहर आहे. पोलंडच्या दक्षिण भागातील हे शहर क्लोड्निका व रावा नद्यांच्या संगमाशी वसलेले आहे. येथील वस्ती ३.०८ लाख (२०१०चा अंदाज) आहे.
अर्थव्यवस्था

कॅटोविस हे प्रदेशातील मुख्य आर्थिक केंद्र आहे. शैक्षणिक, सांस्कृतिक आणि आर्थिक केंद्र असल्याने शहर अनेक वर्षांपासून गतिमानपणे विकसित होत आहे. विस्तृत पायाभूत सुविधा, कार्यालयीन जागेत सुलभ प्रवेश आणि पात्र कर्मचारी यांचा अर्थ असा होतो की अनेक आंतरराष्ट्रीय कंपन्या त्यांच्या मुख्यालय आणि शाखांसाठी केटोविस हे ठिकाण निवडतात. शहरात आयटी उद्योग, संशोधन आणि विकास केंद्रे, व्यवसाय सेवा आणि आउटसोर्सिंग विकसित होत आहेत.

कॅटोविसमध्ये 52,000 हून अधिक कंपन्या नोंदणीकृत आहेत, ज्यात एकमेव मालकी आहे. कंपन्यांची संख्या सुमारे 14 हजार संस्था आहे. सर्वात मोठ्या नियोक्त्यांमध्ये हे समाविष्ट आहे:

- पोल्स्का ग्रुप गोर्निझा - सुमारे 40,000 लोकांना रोजगार देते. ही युरोपमधील सर्वात मोठी खाण कंपनी आहे.

- Tauron Polska Energia S.A. - कंपनी अंतिम ग्राहकांना वीज पुरवठा करते, सुमारे 26,000 लोकांना रोजगार देते.

- IBM - IT सल्लागार आणि सॉफ्टवेर क्षेत्रात सेवा देणारी IT कंपनी.

- ING बँक Śląski - काटोविस येथे नोंदणीकृत कार्यालय असलेली एक व्यावसायिक बँक. अनुभवी लोकांसाठी तसेच विद्यार्थी आणि पदवीधरांसाठी खुले.

- युनिलिव्हर - साफसफाईची उत्पादने आणि खाद्य उत्पादनांचे निर्माता. हे देशभरात 4,000 हून अधिक लोकांना रोजगार देते.

- कॅपजेमिनी - कंपनीच्या क्रियाकलापांचे मुख्य क्षेत्र सल्ला आणि तांत्रिक सेवा आहे. हे जगभरातील 55 पेक्षा जास्त देशांमध्ये आपल्या सेवा देते, एकूण 325,000 कर्मचारी कार्यरत आहेत. हे केटोविस मार्केटमध्ये सुमारे 2,300 लोकांना रोजगार देते.
बाह्य दुवे

* अधिकृत संकेतस्थळ
*


वर्ग:पोलंडमधील शहरे
वर्ग:श्लोंस्का प्रांत
साप

साप हा सरपटणारा प्राणी आहे. सापांचे वैशिष्ट्य म्हणजे त्यांना कुठल्याही प्रकारचे हात अथवा पाय नसतात. उत्क्रांतीमध्ये त्यांचे हात व पाय हे केवळ सांगाड्यावरील भाग म्हणून राहिले आहेत. त्यांना हातपाय नसल्याने ते जमिनीवर नागमोडी आकारात सरपटतात. सापांबद्दल जनमानसात भीतीची भावना असते, त्याचे कारण म्हणजे त्यांचे विष. साप चावल्यानंतर त्याचे विष भक्ष्यामध्ये सोडतो. विषाच्या प्रभावाने भक्ष्य काही वेळात मरते व त्यानंतर साप ते भक्ष्य खातो. हजारो माणसे दरवर्षी सर्पदंशाने मरतात. खरेतर सर्वच साप विषारी नसतात केवळ थोड्याच जाती विषारी आहेत. सापांची विषारी व बिनविषारी अशी वर्गवारी होऊ शकते. सापांच्या डोक्याच्या कवटीमध्ये सांध्यांचे प्रमाण जास्त असल्यामुळे ते त्यांच्या जबड्यापेक्षा जास्त मोठे भक्ष्यदेखील गिळू शकतात, यामुळे अनेक सापांना दरवर्षी मारले जाते .

सापांशी निगडित अनेक गैरसमज आहेत. साप माणसांना खातो, साप डूक धरून बसतो व तो बदला घेतो, काही साप मेंददू खातात. पण ह्यांत काहीही तथ्य नाही. भारतात प्रामुख्याने मानवी वस्तीत आढळणारे चार प्रमुख विषारी साप आहेत नाग, मण्यार, घोणस व फुरसे. घोणस सापाच्या दंशामुळे भारतात सर्वाधिक लोक मरतात. सर्पदंशावर निव्वळ एकमात्र उपाय म्हणजे सापाचे प्रतिविष. ह्या व्यतिरिक्त सर्प दंशावर दुसरा कोणताही उपाय नाही.
विविध जाती

* मांजऱ्या
* उडता सोन सर्प
विषारी सापांची उदाहरणे

* नाग
* नागराज
* मण्यार
* फुरसे
* घोणस
* समुद्री साप
* पोवळा
* पट्टेरी पोवळा
* चापडा
बिनविषारी सापांची उदाहरणे

* अजगर
* धामण
* तस्कर
* गवत्या
* वाळा सर्प
* पाणसाप
* हरणटोळ
* दिवड
* नानेटी
* मांडोळ
* खापरखवल्या
* कवड्या
सापांविषयी मराठी पुस्तके

* आपल्या भारतातील साप (मूळ इंग्रजी लेखक -रोम्युलस व्हिटेकर; मराठी अनुवाद मारुती चितमपल्ली)
* महाराष्ट्रातील साप (खं.ग. घारपुरे) (१९२८)
* सर्पतज्ज्ञ : डॉ. रेमंड डिटमार्स (वीणा गवाणकर)
* सर्पपुराण (मधुकर विश्वनाथ दिवेकर)
* सर्प मित्रांच्या सर्पकथा (विलास काणे)
* सर्पविज्ञान (उल्हास ठाकूर)
* साप (नीलमकुमार खैरे)
* साप : आपला मित्र (प्रदीप कुळकर्णी)
* साप : समज व गैरसमज (संतोष टकले)
* साप आपले मित्र (राहुल शिंदे)
*महाराष्ट्रातील साप (राहुल शिंदे)
* सापांविषयी (मूळ इंग्रजी लेखक - झई आणि रोम व्हिटेकर; मराठी अनुवाद वसंत शिरवाडकर)
* स्नेक्स ऑफ इंडिया (पी.जे. देवरस)
* हिंदुस्थानातील साप (विष्णूशास्त्री चिपळूणकर) (१८९४)
संदर्भ

वर्ग:सरपटणारे प्राणी
वर्ग:साप
महालक्ष्मी रेल्वे स्थानक

महालक्ष्मी हे मुंबई शहराच्या परळ भागामधील एक रेल्वे स्थानक आहे. महालक्ष्मी स्थानक मुंबई उपनगरी रेल्वेच्या पश्चिम मार्गावर स्थित आहे.

महालक्ष्मी रेल्वे स्थानकाच्या पश्चिमेला महालक्ष्मी घोडे शर्यत पटांगण आहे. येथे राष्ट्रीय दर्जाचे घोडे आणि घोडेस्वार अटीतटीच्या शर्यतीत भाग घेण्यासाठी भारतातील अनेक शहरातून दाखल होतात. अनेक नाट्य-सिनेकलावंत ह्यामध्ये हिरहिरीने भाग घेऊन बक्षिसाच्या रूपात अमाप पैसा कमावतात. येथे येणारे सिनेकलावंत त्यांच्या अत्याधुनिक वेशभूषेसाठी प्रसिद्ध असतात आणि त्यांच्या नवीन व आकर्षक वेशभूषांचे नवीन पिढीच्या समाजात अनुकरण केले जाते.
जवळचे भाग

महालक्ष्मी मंदिर, महालक्ष्मी रेस कोर्सला जाण्याकरता येथे उतरावे.

वर्ग:मुंबई उपनगरी रेल्वे स्थानके
स्कॉटलंडचा चौथा माल्कम

माल्कम चौथा (इ.स. ११४१-डिसेंबर ९, इ.स. ११६५:जेडबर्ग, स्कॉटलंड) हा इ.स. १९५३ ते मृत्यूपर्यंत स्कॉटलंडचा राजा होता.

हा हेन्री तिसरा व एडा डि वॉरेनेचा सगळ्यात मोठा मुलगा होता. याचे जन्मतः नाव माएल कोलुइम मॅक इनरिक असे होते.

वडिलांच्या मृत्यूनंतर माल्कम युवराजपदी आला व इ.स. ११५३मध्ये त्याच्या आजोबा डेव्हिड पहिल्याच्या मृत्यूनंतर राजा झाला. इ.स. ११५७मध्ये त्याने ईंग्लंडचा राजा हेन्री दुसऱ्याबरोबर चेस्टरचा तह केला.

धार्मिक वृत्तीचा व दीन स्वभावाचा माल्कम वयाच्या २४व्या वर्षी निःसंतान मृत्यू पावला. त्याच्यानंतर त्याचा भाउ विल्यम पहिला राजा झाला.


माल्कम ०४
माल्कम ०४
माल्कम ०४